“สิงคโปร์ แอร์ไลน์ส” เล็งปลดพนักงานหลังขาดทุนครั้งแรกในรอบ 5 ปี
"สิงคโปร์ แอร์ไลน์ส" เล็งปลดพนักงานหลังขาดทุนครั้งแรกในรอบ 5 ปี
30 พ.ค. 2561

ผู้สื่อข่าวรายงานว่า สายการบินสิงคโปร์ แอร์ไลน์ส เตรียมปรับลดจำนวนพนักงาน โดยมีเป้าหมายที่จะลดต้นทุน หลังจากที่ทางสายการบินประสบปัญหาขาดทุนเป็นครั้งแรกในรอบ 5 ปี โดยซีอีโอของสายการบินสิงคโปร์ แอร์ไลน์ส ได้เปิดเผยในการประชุมประจำปีของสมาคมขนส่งทางอากาศระหว่างประเทศ ซึ่งจัดขึ้นที่เมืองแคนคูน ประเทศเม็กซิโก ว่า สิงคโปร์ แอร์ไลน์สกำลังเตรียมปรับลดจำนวนพนักงานในบางตำแหน่ง แต่ยังเร็วเกินไปที่จะเปิดเผยจำนวนที่แน่นอน
ทั้งนี้ ในปีงบการเงินซึ่งสิ้นสุด ณ สิ้นเดือนมี.ค.2559 สิงคโปร์ แอร์ไลน์ส และสายการบินในเครือ มีพนักงานอยู่ราว 24,350 คน
ก่อนหน้านี้ สายการบินคาเธย์ แปซิฟิก ซึ่งเป็นสายการบินขนาดใหญ่อีกแห่งหนึ่งของเอเชีย ได้ออกมาประกาศว่าจะปรับลดพนักงาน 600 ตำแหน่ง เนื่องจากต้องเผชิญภาวะขาดทุนเช่นกัน